இந்தப் பின்புலத்தில் தாராளமயமாதல் அடிப்படையில் அரசு அதன் பொருளாதார கடமைகளைச் சந்தைச் சக்திகளுக்குப் பாரப்படுத்தி விடுவதாக உள்ளது. உண்மையில் அரசாங்கத்தின் வளங்களும் ஒடுக்கும் படைகளும் சந்தைப் பொருளாதாரத்தை வளர்க்கப் பயன்படுத்தப்படுகின்றன. இதையே தற்போதைய அரசாங்கம் செய்ய விழைகின்றது. இந்த அரசாங்கம் தன்னை ராஜபக்ஷ அரசாங்கத்திலிருந்து பிரித்துக்காட்டுவதற்காக ராஜபக்ஷ அரசாங்கத்தை வணிக மற்றும் அரசியல் அதிகார கூட்டு முதலாளித்துவ அரசாங்கம் எனக் குறிப்பிடுகின்றது.